Suspendidas pola folga da Xustiza as comparecencias do accidente de Angrois
Temas: XUSTIZA ACCIDENTE FOLGA TREN ANGROIS
O vindeiro mércores constituirase no Congreso a comisión de investigación, bloqueada durante meses por falta de acordo sobre a presidencia.
Por E.P. | SANTIAGO DE COMPOSTELA | 16/04/2018 | Actualizada ás 13:35
A folga de empregados públicos da xustiza galega levou a suspender tamén as últimas comparecencias de peritos previstas polo xuíz que investiga o accidente do tren Alvia, ocorrido en xullo de 2013 en Angrois (Santiago), onde morreron 80 persoas e 144 resultaron feridas.
Avogados de vítimas e do maquinista do caso Angrois | Fonte: Europa Press
Unicamente se produciron as declaracións de tres técnicos da unión temporal de empresas (UTE) que abasteceu á liña do sistema de control, mando e sinalización, dentro dun calendario que terminaba este mércores 18 coas ratificacións por parte de Antonio Puyol e Esther Mateo, que realizaron peritajes por encargo de Adif.
Para a semana pasada estaban previstas tamén as comparecencias de Ángel Luís Sanz e Pilar Calvo, que elaboraron informes sobre sinalización e achega do factor humano para o avogado do maquinista, que aquel día chegou á curva da Grandeira cun exceso de velocidade debido a que atendeu unha chamada telefónica do interventor.
Ademais do condutor do convoi, están investigados na causa dous altos cargos de Adif, un de Renfe e tres membros da consultora Ineco. Está por ver que sucede con todas as declaracións suspendidas polo paro de funcionarios de xustiza, entre elas a do segundo investigado de Adif, que se sumou ao que fora director de seguridade na circulación, Andrés Cortabitarte.
O que si terá lugar este mércores 18 é a constitución da comisión de investigación parlamentaria sobre o sinistro, seis meses e medio despois de aprobarse no pleno do Congreso dos Deputados, tempo no que estivo bloqueada debido á falta de acordo sobre quen a presidiría.
Esta comisión foi a principal reivindicación desde un principio da plataforma de vítimas. Coincidindo coa reunión que a presidenta das Cortes, Ana Pastor, mantivo a semana pasada co seu presidente, Jesús Domínguez, transcendeu que volvía cobrar forza a candidatura para presidila de Feliu Guillaumes, do PDeCAT; con PSOE, Unidos Podemos e Cidadáns abertos a apoiala.
1 Fernando G
Unha vez mais quedou claro como a Xustiza protexe ao delincuente.
Desmantelada unha organización dedicada á produción e venda de viños falsificados
Liberada en Verín unha muller explotada sexualmente as 24 horas do día
Os galegos, os que máis tranquilizantes toman e os segundos en consumo de antidepresivos
Denuncian que os datos das listas de agarda sanitaria do Sergas son falsos
Os límites para desfrutar do monte
Un home de 81 anos falece despois de sufrir un paro cardíaco cando se bañaba na praia de Samil en Vigo
Os nacionalistas por separado o 25X, o...
Non me extranha. Os teus parentes mailas...
A ver "comunista" "independentista", que...
Como que os nacionalistas por separado...
Si la upegá que manda muncho xa se ve...
Non logro atopar denuncia algunha do...
Os nacionalistas galegos imos todos...